title: Решение (ЕС) 2017/1632 на Европейския парламент от 27 април 2017 година относно приключването на сметките на Осмия, Деветия, Десетия и Единадесетия европейски фонд за развитие за финансовата 2015 година

text:
               29.9.2017

               BG

               Официален вестник на Европейския съюз

               L 252/159

         РЕШЕНИЕ (ЕС) 2017/1632 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Осмия, Деветия, Десетия и Единадесетия европейски фонд за развитие за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид финансовите отчети и отчетите за приходите и разходите на Осмия, Деветия, Десетия и Единадесетия европейски фонд за развитие за финансовата 2015 година (COM(2016) 485 — C8-0326/2016),

               —

               като взе предвид финансовата информация за Европейските фондове за развитие (COM(2016) 386),

               —

               като взе предвид годишния доклад на Сметната палата относно дейностите, финансирани от Осмия, Деветия, Десетия и Единадесетия европейски фонд за развитие за финансовата 2015 година, придружен от отговорите на Комисията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръките на Съвета от 21 февруари 2017 г. относно освобождаването от отговорност на Комисията във връзка с изпълнението на операциите на Европейските фондове за развитие за финансовата 2015 година (05376/2017 — C8-0081/2017, 05377/2017 — C8-0082/2017, 05378/2017 — C8-0083/2017, 05379/2017 — C8-0084/2017),

               —

               като взе предвид доклада на Комисията относно последващите действия, свързани с освобождаването от отговорност във връзка с изпълнението на бюджета за финансовата 2014 година (COM(2016) 674) и работните документи на службите на Комисията, които го придружават (SWD(2016) 338 и SWD(2016) 339,

               —

               като взе предвид Споразумението за партньорство между държавите от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (3) и изменено в Уагадугу (Буркина Фасо) на 22 юни 2010 г. (4),

               —

               като взе предвид Решение 2013/755/ЕС на Съвета от 25 ноември 2013 г. за асоцииране на отвъдморските страни и територии към Европейския съюз („Решение за отвъдморско асоцииране“) (5),

               —

               като взе предвид член 33 от вътрешното споразумение от 20 декември 1995 г. между представителите на правителствата на държавите членки, заседаващи в рамките на Съвета, относно финансирането и управлението на помощите на Общността в рамките на втория финансов протокол към Четвъртата конвенция АКТБ — ЕО (6),

               —

               като взе предвид член 32 от вътрешното споразумение от 18 септември 2000 г. между представителите на правителствата на държавите членки, заседаващи в рамките на Съвета, относно финансирането и управлението на помощите на Общността в рамките на финансовия протокол към Споразумението за партньорство между държавите от Африка, Карибите и Тихоокеанския басейн (АКТБ) и Европейската общност и нейните държави членки, подписано в Котону (Бенин) на 23 юни 2000 г., и относно отпускането на финансови помощи за отвъдморските държави и територии, за които се прилагат разпоредбите на четвъртата част от Договора за ЕО (7),

               —

               като взе предвид член 11 от вътрешното споразумение от 17 юли 2006 г. между представителите на правителствата на държавите членки, заседаващи в рамките на Съвета, относно финансирането на помощите на Общността по многогодишната финансова рамка за периода 2008—2013 г. съгласно Споразумението за партньорство АКТБ—ЕО и относно отпускането на финансови помощи за отвъдморските държави и територии, за които се прилагат разпоредбите на четвъртата част от Договора за ЕО (8),

               —

               като взе предвид член 11 от вътрешното споразумение от 24 юни 2013 г. и от 26 юни 2013 г. между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (9),

               —

               като взе предвид член 319 от Договора за функционирането на ЕС,

               —

               като взе предвид член 74 от Финансовия регламент от 16 юни 1998 г., приложим за сътрудничеството за финансиране на развитието съгласно четвъртата конвенция АКТБ—ЕО (10),

               —

               като взе предвид член 119 от Финансовия регламент от 27 март 2003 г., приложим за Деветия европейски фонд за развитие (11),

               —

               като взе предвид член 50 от Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия европейски фонд за развитие (12),

               —

               като взе предвид член 48 от Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия европейски фонд за развитие (13),

               —

               като взе предвид член 93, член 94, трето тире и приложение IV към своя правилник,

               —

               като взе предвид доклада на комисията по бюджетен контрол и становището на комисията по развитие (A8-0125/2017),

               1.

               одобрява приключването на сметките на Осмия, Деветия, Десетия и Единадесетия европейски фонд за развитие за финансовата 2015 година;

               2.

               възлага на своя председател да предаде настоящото решение, както и резолюцията, която е неразделна част от него, на Съвета, Комисията, Сметната палата и Европейската инвестиционна банка и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 375, 13.10.2016 г., стр. 287.

      (2)  ОВ C 375, 13.10.2016 г., стр. 297.

      (3)  ОВ L 317, 15.12.2000 г., стр. 3.

      (4)  ОВ L 287, 4.11.2010 г., стр. 3.

      (5)  ОВ L 344, 19.12.2013 г., стр. 1.

      (6)  ОВ L 156, 29.5.1998 г., стр. 108.

      (7)  ОВ L 317, 15.12.2000 г., стр. 355.

      (8)  ОВ L 247, 9.9.2006 г., стр. 32.

      (9)  ОВ L 210, 6.8.2013 г., стр. 1.

      (10)  ОВ L 191, 7.7.1998 г., стр. 53.

      (11)  ОВ L 83, 1.4.2003 г., стр. 1.

      (12)  ОВ L 78, 19.3.2008 г., стр. 1.

      (13)  ОВ L 58, 3.3.2015 г., стр. 17.


title: Решение (ЕС) 2017/1725 на Европейския парламент от 27 април 2017 година относно приключването на сметките на Европейската агенция за управление на оперативното сътрудничество по външните граници на държавите-членки на Европейския съюз (сега „Европейска агенция за гранична и брегова охрана“ (Frontex) за финансовата 2015 година

text:
               29.9.2017

               BG

               Официален вестник на Европейския съюз

               L 252/330

         РЕШЕНИЕ (ЕС) 2017/1725 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската агенция за управление на оперативното сътрудничество по външните граници на държавите-членки на Европейския съюз (сега „Европейска агенция за гранична и брегова охрана“ (Frontex) за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз („Агенцията“) за финансовата 2015 година,

               —

               като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0065/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз, и по-специално член 30 от него (4),

               —

               като взе предвид Регламент (ЕС) 2016/1624 на Европейския парламент и на Съвета от 14 септември 2016 г. за европейската гранична и брегова охрана, за изменение на Регламент (ЕС) 2016/399 на Европейския парламент и на Съвета и за отмяна на Регламент (ЕО) № 863/2007 на Европейския парламент и на Съвета, Регламент (ЕО) № 2007/2004 на Съвета и Решение 2005/267/ЕО на Съвета (5), и по-специално член 76 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0137/2017),

               1.

               одобрява приключването на сметките на Европейската агенция за управление на оперативното сътрудничество по външните граници на държавите-членки на Европейския съюз за финансовата 2015 година;

               2.

               възлага на своя председател да предаде настоящото решение на изпълнителния директор на Европейската агенция за гранична и брегова охрана, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 208.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 251, 16.9.2016 г., стр. 1.

      (6)  ОВ L 328, 7.12.2013 г., стр. 42.


title: 2009/825/ЕО: Решение на Съвета от 26 октомври 2009 година за сключване на Протокола за изменение на Споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна

text:
               11.11.2009

               BG

               Официален вестник на Европейския съюз

               L 294/10

      РЕШЕНИЕ НА СЪВЕТА

   от 26 октомври 2009 година
   за сключване на Протокола за изменение на Споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна
   (2009/825/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               Споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна (1), бе подписано в Брюксел на 6 декември 2002 г. Впоследствие то бе сключено на 31 януари 2008 г. съгласно Решение 2008/143/ЕО на Съвета от 28 януари 2008 г. (2) и влезе в сила на 1 март 2008 г.

               (2)

               На 5 септември 2005 г. в Пекин беше подписан и сключен съгласно Решение 2008/144/ЕО на Съвета от 28 януари 2008 г. (3) Протокол за изменение на споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.

               (3)

               В съответствие с член 6, параграф 2 от Акта за присъединяване от 2005 г. (4) Република България и Румъния следва да се присъединят към споразумението чрез сключване на протокол между Съвета и Китайската народна република.

               (4)

               На 31 март 2009 г. в Брюксел бе подписан Протоколът за изменение на споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна (5), за да се вземе предвид присъединяването на Република България и Румъния към Европейския съюз.

               (5)

               Необходимите конституционни и институционални процедури са приключени и следователно протоколът следва да бъде одобрен,

         РЕШИ:
   Член 1
   Одобрява се от името на Общността Протоколът за изменение на Споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна, за да се вземе предвид присъединяването на Република България и Румъния към Европейския съюз.
   Член 2
   От името на Европейската общност и нейните държави-членки председателят на Съвета извършва нотификацията, предвидена в член 3 от протокола.

      Съставено в Люксембург на 26 октомври 2009 година.

            За Съвета

            Председател

         C. MALMSTRÖM

      (1)  ОВ L 46, 21.2.2008 г., стр. 25.

      (2)  ОВ L 46, 21.2.2008 г., стр. 23.

      (3)  ОВ L 46, 21.2.2008 г., стр. 37.

      (4)  ОВ L 157, 21.6.2005 г., стр. 203.

      (5)  ОВ L 144, 9.6.2009 г., стр. 21.


title: Решение № 804/2004/ЕО на Европейския парламент и на Съвета от 21 април 2004 година относно създаване на програма за действие на Общността за насърчаване на дейности в областта на защита на финансовите интереси на Общността (програма Херкулес)

text:
               02/ 17

               BG

               Официален вестник на Европейския съюз

               25

         32004D0804

               L 143/9

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ № 804/2004/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 21 април 2004 година
   относно създаване на програма за действие на Общността за насърчаване на дейности в областта на защита на финансовите интереси на Общността (програма Херкулес)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 280, параграф 4 от него,
   като взеха предвид предложението на Комисията,
   като взеха предвид становището на Сметната палата (1),
   като действат в съответствие с процедурата, предвидена в член 251 от Договора (2),
   като имат предвид, че:

               (1)

               Общността и държавите-членки са си поставили за цел борбата с измамите и всички други незаконни действия, които влияят на финансовите интереси на Общността. Всички възможни средства трябва да бъдат разгърнати за постигане на тази цел, докато отстояват настоящото разпределение и баланс на отговорностите между национално и общностно равнище.

               (2)

               Действия с цел осигуряване на по-добра информация, провеждане на изследвания и осигуряване на подготовка, техническа или научна субсидия в борбата срещу измамите, помагат значително за защита на финансовите интереси на Общността.

               (3)

               Действия в тази област се насърчават и образуванията, които са ангажирани с тази дейност, се подпомагат чрез предоставяне на безвъзмездни средства. Опитът показва значението на оказване на подкрепа на общностно равнище във връзка с национални действия за насърчаване.

               (4)

               Подкрепа за образувания и дейности е давана до 2003 г. чрез кредити, включени в линии А03600 и А03010 (Конференции, конгреси и срещи във връзка с дейностите на асоциации на европейски юристи за защита на финансовите интереси на Общността) и в линия В5-910 (Общи мерки за борба с измамите) на общия бюджет на Европейския съюз.

               (5)

               Член 112 от Регламент (ЕО, Евратом) № 1605/2002 на Съвета от 25 юни 2002 г. за финансов регламент, който се прилага за общия бюджет на Европейските общности (3), определя точните условия за безвъзмездни средства за мерки, определени в основен акт, които вече са влезли в ход.

               (6)

               Затова е необходимо да се приеме основен акт, такъв,че чрез приемане на настоящото решение, което създава структурирана, специфична и мултидисциплинарна програма за действие на Общността за значителен период, всички съществуващи мерки за подкрепа се усъвършенстват и допълват.

               (7)

               Програмата е отворена за всички държави-членки и съседни страни с оглед на важността от осигуряване на ефикасна и равностойна защита на финансовите интереси на Общността извън самите държави-членки.

               (8)

               Европейският парламент, Съветът и Комисията, когато приемат Регламент (ЕО, Евратом) № 1605/2002, приемат да постигнат целта да осигурят влизането в сила на този основен акт от финансовата 2004 година.

               (9)

               Мерките за подкрепа следва да вземат предвид специфичните характеристики на властите, които участват при защитата на финансовите интереси на Общността.

               (10)

               Настоящото решение предвижда за цялата продължителност на програмата финансова рамка, която определя първичната препоръка по смисъла на точка 33 от Институционалното споразумение от 6 май 1999 г. между Европейския парламент, Съвета и Комисията за бюджетната дисциплина и подобряване на бюджетната процедура (4), за бюджетния орган по време на годишната бюджетна процедура.

               (11)

               Комисията представя на Европейския парламент и на Съвета вътрешен доклад от Европейската служба за борба с измамите (OLAF) за приложението на тази програма и окончателен доклад за постигането целите на програмата.

               (12)

               Настоящото решение е в съответствие с принципите на субсидиарност и пропорционалност.

               (13)

               Настоящото решение не засяга безвъзмездните средства, предоставени в областта на защитата на финансовите интереси на Общността, на базата на програми, свързани с изпълнението на закона.

         РЕШИХА:
   Член 1
   Цел на програмата
   1.   Настоящото решение създава програма за действие в Общността за провеждане на дейности в областта на защита на финансовите интереси на Общността. Тази програма е известна като „Програма Херкулес“.
   2.   Целта на програмата е да подпомага защитата на финансовите интереси на Общността чрез насърчаване на действия и оказване на подкрепа на образувания в съответствие с общия критерий, заложен в приложението и описан подробно във всяка годишна програма за безвъзмездни средства. Тя взема предвид преходните и мултидисциплинарни аспекти. Тя се фокусира върху съгласуване на същността на действията така че да гарантира ефикасна и равностойна защита, на основата на взаимно договорени най-добри практики, като също се съобразяват с различните традиции на всяка държава-членка.
   Член 2
   Достъп до програмата
   1.   За да кандидатства за безвъзмездни средства от Общността за дейност, която цели защита на финансовите интереси на Общността, получилите безвъзмездни средства трябва да се съобразят с разпоредбите, предвидени в приложението. Дейността трябва да се съобрази с принципите в дейността за защита на финансовите интереси на Общността и да вземе предвид специфичните критерии, заложени в съответните искания за предложения, в съответствие с приоритетите, определени в програмата за годишните безвъзмездни средства, която излага в детайли общите критерии, определени в приложението.
   2.   За получаване на открити безвъзмездни средства на Общността по линия на работеща програма на образувание, което преследва цел от общ европейски интерес в областта на защита финансовите интереси на Общността, заинтересованото образувание трябва да отговори на общите критерии, предвидени в приложението.
   3.   Заявленията за открити безвъзмездни средства трябва да съдържат цялата необходима информация, която дава възможност на Общността да избира бенефициери чрез:

               —

               вида на образуванието,

               —

               мерките за защита на финансовите интереси на Общността,

               —

               вероятни разходи по прилагане на мерките,

               —

               всички критерии, описани в точка 4 от приложението.

         Член 3
   Участие на страни извън Общността
   В допълнение към бенефициерите и образуванията, които се намират в държавите-членки, за участие в програмата за действие на Общността се допускат такива, намиращи се в:

               а)

               присъединяващи се страни, които са подписали Договора за присъединяване от 16 април 2004 г.;

               б)

               страните от ЕАСТ/ЕИП в съответствие с условията, предвидени в Споразумението за ЕИП;

               в)

               България и Румъния, в съответствие с условията, предвидени в Европейските споразумения, в техните допълнителни протоколи и решенията на съответните съвети по асоцииране;

               г)

               Турция, в съответствие с Решение 2002/179/ЕО на Съвета от 17 декември 2001 г., свързано с определяне на Рамково споразумение между Европейската общност и Република Турция за общите принципи за участие на Република Турция в програмите на Общността (5).

         Член 4
   Избор на бенефициери
   1.   Програмата включва един вид процедура на отпускане чрез покани за предложения до всички бенефициери.
   2.   Образуванията, които получават безвъзмездни средства за дейности, се избират след покана за предложения, в съответствие с приоритетите, определени в годишната програма за безвъзмездни средства, която изброява общите критерии, посочени в приложението. Безвъзмездни средства, предоставени за действия, обхванати от програмата, отговарят на общите критерии, определен в приложението.
   3.   Образуванията, които получават безвъзмездни средства, се избират след покана за предложения. Отпускането на действащи безвъзмездни средства на базата на работна програма на бенефициера отговаря на общите критерии, предвидени в приложението. На основата на покана за предложения Комисията съставя списък на бенефициерите и одобрените размери в съответствие с член 116 от Регламент (ЕО, Евратом) № 1605/2002.
   Член 5
   Отпускане на безвъзмездните средства
   1.   Безвъзмездните средства, отпускани за дейности, могат да не покриват всички допустими разходи. Размерът на безвъзмездните средства за дейност, одобрена по програмата, не може да надвишава следните равнища:

               а)

               50 % от разходите за техническа помощ;

               б)

               80 % от разходите за обучение, насърчаване обмена на квалифицирани кадри и провеждането на семинари и конференции, при условие че бенефициерите са тези, посочени в точка 2, първо тире от приложението;

               в)

               90 % от разходите за провеждане на семинари и конференции и други, при условие че бенефициерите са тези, посочени в точка 2, второ и трето тире от приложението.

         2.   Размерът на действащи безвъзмездни средства, предоставени по тази програма не може да надвишава 70 % от необходимите разходи на образуванието за календарната година, за която са предоставени безвъзмездните средства.
   По силата на член 113, параграф 2 от Регламент (ЕО, Евратом) № 1605/2002, където такива действащи безвъзмездни средства се подновяват, те намаляват постепенно. Ако са предоставени безвъзмездни средства на образувание, което е получило действащи безвъзмездни средства предходната година, процентът на съфинансиране от Общността, каквото представляват новите безвъзмездни средства, е най-малко 10 процентни пункта по-малък, отколкото процентът на съфинансиране чрез безвъзмездните средства от предходната година.
   Член 6
   Финансови разпоредби
   1.   Настоящата програма стартира на 1 януари 2004 г. и приключва на 31 декември 2006 г.
   2.   Финансовата рамка за изпълнение на програмата за периода 2004—2006 г. е 11 775 000 EUR.
   3.   Годишните отпускани суми се одобряват от бюджетния орган в рамките на лимитите на финансовата перспектива.
   Член 7
   Наблюдение и оценка
   Комисията представя на Европейския парламент и Съвета:

               а)

               най-късно до 30 юни 2006 г. доклад на OLAF за изпълнението на програмата и удобството от нейното продължаване;

               б)

               най-късно до 31 декември 2007 г. доклад на OLAF за постигането на целите на програмата. Докладът, основан на резултатите, получени от бенефициерите включва главно тяхната ефикасност при постигане на целите, определени в член 1 и в приложението.

         Член 8
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Страсбург на 21 април 2004 година.

            За Европейския парламент

            Председател

         P. COX

            За Съвета

            Председател

         D. ROCHE

      (1)  ОВ С 318, 30.12.2003 г., стр. 5.

      (2)  Становище на Европейския парламент от 9 май 2004 г. (все още непубликувано в Официален вестник) и Решение на Съвета от 5 април 2004 г.

      (3)  ОВ L 248, 16.9.2002 г., стр. 1. Поправка в ОВ L 25, 30.1.2003 г., стр. 43.

      (4)  ОВ С 172, 18.6.1999 г., стр. 1. Споразумение, изменено с Решение 2003/429/ЕО на Европейския парламент и на Съвета (ОВ L 147, 14.6.2003 г., стр. 25).

      (5)  ОВ L 61, 2.3.2002 г., стр. 27.
   ПРИЛОЖЕНИЕ
   1.   ПОДПОМАГАНИ ДЕЙНОСТИ
   Общата цел, определена в член 1, е за подсилване дейността на Общността за предотвратяване на измама, която засяга финансовите интереси на Общността и за борба с такава измама чрез поощряване на дейности в тази област, както и на функционирането на образуванията, ангажирани с нея.
   Дейности на образувания, които могат да помогнат за засилването и увеличаването на ефикасността на дейността на Общността в съответствие с член 2, включват следното:

               —

               организиране на семинари и конференции,

               —

               насърчаване на научни изследвания и дискусии по политиката на Общността в областта на защита на финансовите интереси на Общността,

               —

               координация на дейности, свързани със защита на финансовите интереси на Общността,

               —

               обучение и осведоменост,

               —

               насърчаване обмена на специализиран персонал,

               —

               разпространяване на научна информация за дейността на Общността,

               —

               развитие и снабдяване със специфични информационни средства,

               —

               техническа помощ,

               —

               насърчаване и разширяване на обмена на информация.

         2.   ИЗПЪЛНЕНИЕ НА ПОДПОМАГАНИТЕ ДЕЙНОСТИ
   Дейностите, извършвани от образувания, които могат да получат безвъзмездни средства по програмата, идват по направление на действия, които целят заздравяването на мерките на Общността за защита на финансовите интереси следват целите на общия европейски интерес в тази област или цел, която е част от политиката на Европейския съюз в тази насока.
   В съответствие с член 2 от решението, следните образувания имат достъп до програмата:

               —

               всички национални или регионални администрации на държавите-членки или страни извън Общността, както е определено в член 3, които насърчават засилването на дейността на Общността в областта на защита на финансовите интереси на Общността,

               —

               всички изследователски и образователни институции, които са юридически лица от най-малко една година и са създадени и функционират в една държава-членка или в страна извън Общността, както е определено в член 3, и които насърчават засилване дейността на Общността за защита на нейните финансови интереси,

               —

               всички образувания с идеална цел, които са юридически лица най-малко от една година и са законно създадени в държава-членка или страна извън Общността, както е определено в член 3 и, които насърчават засилването на дейността на Общността за защита на финансовите интереси на Общността.

         Годишни отворени безвъзмездни средства могат да бъдат предоставени за подкрепа на прилагането на текуща работна програма на такова образувание.
   3.   ИЗБОР НА БЕНЕФИЦИЕРИ
   Образуванията, натоварени да получат безвъзмездни средства за дейността или отворени безвъзмездни средства по точка 2, се избират на базата на покани за предложения.
   4.   ХАРАКТЕРИСТИКИ НА ЗАЯВЛЕНИЯ ЗА БЕЗВЪЗМЕЗДНИ СРЕДСТВА, НА КОИТО СЕ ОСНОВАВА ОТПУСКАНЕТО
   Заявления за безвъзмездни средства за дейности или, когато е уместно, за действащи безвъзмездни средства се приемат по отношение на:

               —

               постоянството на предложената дейност по отношение на целите на програмата,

               —

               допълване на предложената дейност с други присъединителни дейности,

               —

               правдоподобност на предложената дейност, т.е. реалната възможност, че той може да бъде изпълнен с използване на предложените средства,

               —

               съотношението приход-разход,

               —

               допълнителната полза от предложената дейност,

               —

               размер на хората, обект на предложената дейност,

               —

               трансгранични и мултидисциплинарни аспекти на дейността,

               —

               географски обхват на предложените мерки.

         5.   НЕОБХОДИМИ РАЗХОДИ
   По силата на точка 2 само разходите, необходими за успешното прилагане на дейността, се вземат предвид, когато се изчисляват безвъзмездните средства.
   Също необходими са разходите във връзка с участието на представители на балканските страни, които са част от стабилизационния и присъединителен процес за страни от Югоизточна Европа (1) и някои страни от Общността на независимите държави (2).
   6.   ПРОВЕРКИ И ОДИТИ
   6.1.   Бенефициерите на действащи безвъзмездни средства трябва да могат да предоставят на Комисията всички удостоверяващи документи, особено одиторски финансови заключения, които се отнасят до разходите, осъществени по време на годината на безвъзмездните средства за период от пет години след последното плащане. Бенефициерът на безвъзмездните средства трябва да докаже, че, в случай на нужда, удостоверяващи документи, притежавани от партньори или членове, са предоставени на Комисията.
   6.2.   Комисията може да иска одит на използването на безвъзмездните средства, направен или директно от нейния собствен персонал или от друга квалифицирана външна институция по неин избор. Такива одити могат да се правят в продължение на периода на споразумението и за период от пет години от датата на изплащането на сумата. Където е целесъобразно, одиторските констатации могат да доведат до оздравителни решения на Комисията.
   6.3.   Персонал на Комисията и външен персонал, упълномощен от Комисията, има съответно право на достъп до местата и сградите, където се извършва действието и до всяка информация, включително в електронен формат, необходима за провеждане на такъв одит.
   6.4.   Сметната палата и OLAF се ползват със същите права, главно за достъп, като лицата, посочени в точка 6.3.
   6.5.   Нещо повече, с цел да защити финансовите интереси на Европейската общност срещу измами и други нередности, Комисията извършва проверка на място и инспекции по тази програма в съответствие с Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (3). Където е необходимо, изследвания трябва да се проведат от Европейската служба за борба с измамите (OLAF) и ръководени от Регламент (ЕО) № 1073/1999 на Европейския парламент и на Съвета (4).
   7.   УПРАВЛЕНИЕ НА ПРОГРАМАТА
   На основата на анализ за ефикасността на разходите Комисията може да наема експерти и да ползва други форми на техническа и административна помощ, без да включва участието на обществена власт, произтичащо от договори за услуга ad hoc. Освен това може да финансира изследвания и да организира срещи на експерти, за улеснение изпълнението на програмата, както и да предприема действия в областта на информацията, публикуването и разпространението, директно свързани с постигане целта на програмата.

      (1)  Бившата югославска република Македония, Албания, Сърбия и Черна гора, Босна и Херцеговина и Хърватия.

      (2)  Беларус, Молдова, Руската федерация и Украйна.

      (3)  ОВ L 292, 15.11.1996 г., стр. 2.

      (4)  ОВ L 136, 31.5.1999 г., стр. 1.


title: Решение (ЕС) 2017/1779 на Съвета от 29 май 2017 година относно позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с приемането на препоръка относно приоритетите на партньорството между ЕС и Египет

text:
               30.9.2017

               BG

               Официален вестник на Европейския съюз

               L 253/34

         РЕШЕНИЕ (ЕС) 2017/1779 НА СЪВЕТА
   от 29 май 2017 година
   относно позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с приемането на препоръка относно приоритетите на партньорството между ЕС и Египет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
   като взе предвид предложението на Европейската комисия и на върховния представител на Съюза по въпросите на външните работи и политиката на сигурност,
   като има предвид, че:

               (1)

               Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна (1), (наричано по-долу „споразумението“), беше подписано на 25 юни 2001 г. и влезе в сила на 1 юни 2004 г.

               (2)

               Съвместно съобщение на върховния представител на Съюза по въпросите на външните работи и политиката на сигурност и на Европейската комисия от 18 ноември 2015 г. относно прегледа на европейската политика за съседство беше приветствано в заключенията на Съвета от 14 декември 2015 г., в които, наред с друго, Съветът потвърди намерението си през 2016 г. да постави начало на нов етап на ангажираност с партньорите, което може да доведе до определяне на нови приоритети на партньорството, когато е целесъобразно, с акцент върху договорените приоритети и интересио.

               (3)

               Съюзът и Египет се споразумяха да заздравят своето партньорство чрез договаряне на набор от приоритети за периода 2017—2020 г. с цел преодоляване на общите предизвикателства, пред които са изправени Съюзът и Египет, насърчаване на общите интереси и гарантиране на дългосрочната стабилност от двете страни на Средиземно море.

               (4)

               Приоритетите на партньорството между ЕС и Египет се ръководят от общ ангажимент за зачитане на универсалните ценности демокрация, правова държава и зачитане на правата на човека.

               (5)

               Позицията на Съюза в рамките на Съвета за асоцииране, създаден със споразумението, следва да се основава на проекта на препоръка на Съвета за асоцииране, приложен към настоящото решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с приемането на приоритетите на партньорството между ЕС и Египет се основава на проекта на препоръка на Съвета за асоцииране, приложена към настоящото решение.
   Член 2
   Настоящото решение влиза в сила на датата на приемането му.

      Съставено в Брюксел на 29 май 2017 година.

            За Съвета

            Председател

         C. CARDONA

      (1)  Евро-средиземноморско споразумение за асоцииране между Европейските общности и техните държави членки, от една страна, и Арабска република Египет, от друга страна (ОВ L 304, 30.9.2004 г., стр. 39).

      ПРОЕКТ НА
      ПРЕПОРЪКА № 1/2017 НА СЪВЕТА ЗА АСОЦИИРАНЕ ЕС—ЕГИПЕТ
      от …
      за постигане на съгласие по приоритетите на партньорството между ЕС и Египет
      СЪВЕТЪТ ЗА АСОЦИИРАНЕ ЕС—ЕГИПЕТ,
      като взе предвид Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, и по-специално член 76 от него,
      като има предвид, че:

                  (1)

                  Евро-средиземноморското споразумение за асоцииране между Европейските общности и техните държави членки, от една страна (1), и Арабска република Египет, от друга страна(наричано по-долу „споразумението“), беше подписано на 25 юни 2001 г. и влезе в сила на 1 юни 2004 г.

                  (2)

                  Член 76 от споразумението предоставя на Съвета за асоцииране правомощието да взема подходящи решения за постигането на целите на Споразумението.

                  (3)

                  Съгласно член 86 от споразумението страните предприемат всички общи или специални мерки, необходими за изпълнение на задълженията им по споразумението, и следят за изпълнението на целите, определени в него.

                  (4)

                  При преразглеждането на европейската политика за съседство беше предложен нов етап на ангажиране с партньорите, позволяващ по-голяма ангажираност и от двете страни.

                  (5)

                  Съюзът и Египет се споразумяха да заздравят своето партньорство чрез договаряне на набор от приоритети за периода 2017—2020 г. с цел преодоляване на общите предизвикателства, пред които са изправени Съюзът и Египет, насърчаване на общите интереси и гарантиране на дългосрочната стабилност от двете страни на Средиземно море,

            ПРЕПОРЪЧВА:
      Член 1
      Съветът за асоцииране препоръчва страните да изпълняват приоритетите на партньорството между ЕС и Египет, както са посочени в приложението.
      Член 2
      Приоритетите на партньорството между ЕС и Египет, посочени в член 1, заменят плана за действие ЕС—Египет, чието изпълнение беше препоръчано с Препоръка № 1/2007 на Съвета за асоцииране от 6 март 2007 г.
      Член 3
      Настоящата препоръка влиза в сила на датата на приемането ѝ.

         Съставено в … на

               За Съвета за асоцииране

               Председател

         (1)  Евро-средиземноморско споразумение за асоцииране между Европейските общности и техните държави членки, от една страна, и Арабска република Египет, от друга страна (ОВ L 304, 30.9.2004 г., стр. 39).


title: Решение на Съвета от 20 декември 1995 година относно сключването на споразумения под формата на размяна на писма между Европейската общност, от една страна, и Република Исландия, Кралство Норвегия и Конфедерация Швейцария, от друга страна, относно някои селскостопански продукти

text:
Важна правна забележка

|

31995D0582

Официален вестник n° L 327 , 30/12/1995 стр. 0017 - 0017 специално чешко издание глава 11 том 23 стр. 287  - 287 специално испанско издание глава 11 том 23 стр. 287  - 287 специално унгарско издание глава 11 том 23 стр. 287  - 287 специално литвийско издание глава 11 том 23 стр. 287  - 287 LV.ES глава 11 том 23 стр. 287  - 287 MT.ES глава 11 том 23 стр. 287  - 287 PL.ES глава 11 том 23 стр. 287  - 287 SK.ES глава 11 том 23 стр. 287  - 287 специално словенско издание глава 11 том 23 стр. 287  - 287

		19951220Решение на Съветаот 20 декември 1995 годинаотносно сключването на споразумения под формата на размяна на писма между Европейската общност, от една страна, и Република Исландия, Кралство Норвегия и Конфедерация Швейцария, от друга страна, относно някои селскостопански продукти(95/582/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113, във връзка с първото изречение на член 228, параграф 2 от него,като взе предвид Акта за присъединяване на Република Австрия, Република Финландия и Кралство Швеция,като взе предвид предложението на Комисията,като има предвид, че Споразуменията под формата на размяна на писма между Европейската общност, от една страна, и Република Исландия, Кралство Норвегия и Конфедерация Швейцария, от друга страна, относно някои селскостопански продукти следва да бъдат одобрени, за да се вземе предвид присъединяването на Република Австрия, Република Финландия и Кралство Швеция към Европейския съюз,РЕШИ:Член 1Споразуменията под формата на размяна на писма между Европейската общност, от една страна, и Република Исландия, Кралство Норвегия и Конфедерация Швейцария, от друга страна, относно някои селскостопански продукти се одобряват от името на Общността.Текстовете на споразуменията са приложени към настоящото решение.Член 2Комисията приема подробни правила за прилагането на настоящото решение в съответствие с процедурата, установена в член 30 от Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти [1], или съответстващите разпоредби на други регламенти относно общата организация на пазарите.Член 3С настоящото председателят на Съвета се упълномощава да определи лицето, оправомощено да подпише споразуменията, упоменати в член 1, така че те да придобият задължителна сила за Общността [2].Съставено в Брюксел на 20 декември 1995 година.За СъветаПредседателJ. M. Eguiagaray[1] ОВ L 148, 28.6.1968 г., стр. 13.[2] Датите на влизане в сила на Споразуменията ще бъдат публикувани в Официален вестник на Европейските общности от Генералния секретариат на Съвета.--------------------------------------------------


title: Решение 2013/72/ОВППС на Съвета от 31 януари 2013 година за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис

text:
               1.2.2013

               BG

               Официален вестник на Европейския съюз

               L 32/20

         РЕШЕНИЕ 2013/72/ОВППС НА СЪВЕТА
   от 31 януари 2013 година
   за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 31 януари 2011 г. Съветът прие Решение 2011/72/ОВППС (1).

               (2)

               Ограничителните мерки, посочени в Решение 2011/72/ОВППС се прилагат до 31 януари 2013 г. Въз основа на преглед на посоченото решение срокът на ограничителните мерки следва да бъде удължен до 31 януари 2014 г.

               (3)

               Решение 2011/72/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 5 от Решение 2011/72/ОВППС се заменя със следното:

      „Член 5
      Настоящото решение се прилага до 31 януари 2014 г. То подлежи на постоянно преразглеждане. Решението може да бъде подновено или изменено при необходимост, ако Съветът прецени, че целите му не са били постигнати.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 31 януари 2013 година.

            За Съвета

            Председател

         C. ASHTON

      (1)  ОВ L 28, 2.2.2011 г., стр. 62.


title: Решение (ЕС) 2016/1879 на Съвета от 24 юни 2016 година за подписване, от името на Съюза, и временно прилагане на Споразумението между Европейския съюз и Федеративните щати Микронезия за премахване на визите за краткосрочно пребиваване

text:
               25.10.2016

               BG

               Официален вестник на Европейския съюз

               L 289/2

         РЕШЕНИЕ (ЕС) 2016/1879 НА СЪВЕТА
   от 24 юни 2016 година
   за подписване, от името на Съюза, и временно прилагане на Споразумението между Европейския съюз и Федеративните щати Микронезия за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С Регламент (ЕС) № 509/2014 на Европейския парламент и на Съвета (1) вписването относно Федеративните щати Микронезия беше прехвърлено от приложение I в приложение II към Регламент (ЕО) № 539/2001 на Съвета (2).

               (2)

               Вписването относно Федеративните щати Микронезия се придружава от бележка под линия, в която се посочва, че освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва с Европейския съюз.

               (3)

               На 9 октомври 2014 г. Съветът прие решение, с което упълномощи Комисията да започне преговори с Федеративните щати Микронезия за сключване на споразумение между Европейския съюз и Федеративните щати Микронезия за премахване на визите за краткосрочно пребиваване („Споразумението“).

               (4)

               Преговорите по Споразумението започнаха на 17 декември 2014 г. и приключиха успешно с парафирането му, чрез размяна на писма, на 16 декември 2015 г. от Федеративните щати Микронезия и на 13 януари 2016 г. от Съюза.

               (5)

               Споразумението следва да бъде подписано и декларациите, приложени към Споразумението, следва да бъдат одобрени от името на Съюза. Споразумението следва да се прилага временно, считано от деня след подписването му, до приключване на процедурите, необходими за неговото сключване.

               (6)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (7)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Федеративните щати Микронезия за премахване на визите за краткосрочно пребиваване, при условие на сключването на посоченото споразумение.
   Текстът на Споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Съюза.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) Споразумението от името на Съюза.
   Член 4
   Споразумението се прилага временно, считано от деня след подписването му (5), до приключване на процедурите, необходими за неговото сключване.
   Член 5
   Настоящото решение влиза в сила в деня на приемането му.

      Съставено в Люксембург на 24 юни 2016 година.

            За Съвета

            Председател

         A.G. KOENDERS

      (1)  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 149, 20.5.2014 г., стр. 67).

      (2)  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на подписването на Споразумението ще бъде публикувана в Официален вестник на Европейския съюз от Генералния секретариат на Съвета.


title: 2009/401/ЕО: Решение на Съвета от 12 май 2009 година относно проявата Европейска столица на културата за 2013 г.

text:
               26.5.2009

               BG

               Официален вестник на Европейския съюз

               L 127/10

      РЕШЕНИЕ НА СЪВЕТА

   от 12 май 2009 година
   относно проявата „Европейска столица на културата“ за 2013 г.
   (2009/401/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Решение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността „Европейска столица на културата“ за годините 2007—2019 (1),
   като взе предвид докладите на комисията за подбор от септември и октомври 2008 г. относно хода на процедурата за избор на европейски столици на културата съответно във Франция и Словакия и становището на Европейския парламент,
   като отчете, че критериите, посочени в член 4 от Решение № 1622/2006/ЕО, са изцяло изпълнени,
   като взе предвид препоръката на Комисията от 20 април 2009 г.,
   РЕШИ:
   Член единствен
   Марсилия (Франция) и Кошице (Словакия) се определят за европейски столици на културата за 2013 г.

      Съставено в Брюксел на 12 май 2009 година.

            За Съвета

            Председател

         M. KOPICOVÁ

      (1)  ОВ L 304, 3.11.2006 г., стр. 1.


title: Решение (ОВППС) 2015/67 (EUCAP Sahel Mali/1/2015) на Комитета по политика и сигурност от 14 януари 2015 година за удължаване на мандата на ръководителя на мисията на Европейския съюз по линия на ОПСО в Мали (EUCAP Sahel Mali)

text:
                  17.1.2015

                  BG

                  Официален вестник на Европейския съюз

                  L 11/72

         РЕШЕНИЕ (ОВППС) 2015/67 (EUCAP SAHEL MALI/1/2015) НА КОМИТЕТА ПО ПОЛИТИКА И СИГУРНОСТ
         от 14 януари 2015 година
         за удължаване на мандата на ръководителя на мисията на Европейския съюз по линия на ОПСО в Мали (EUCAP Sahel Mali)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Решение 2014/219/ОВППС на Съвета от 15 април 2014 г. относно мисията на Европейския съюз по линия на ОПСО в Мали (EUCAP Sahel Mali) (1), и по-специално член 7, параграф 1 от него,
         като има предвид, че:

                     (1)

                     Съгласно Решение 2014/219/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията EUCAP Sahel Mali, включително решението за назначаване на ръководител на мисията.

                     (2)

                     На 26 май 2014 г. Комитетът по политика и сигурност прие Решение EUCAP Sahel Mali/1/2014 (2), с което г-н Albrecht CONZE беше назначен за ръководител на мисията на Европейския съюз по линия на ОПСО в Мали (EUCAP Sahel Mali) за периода от 26 май 2014 г. до 14 януари 2015 г.

                     (3)

                     Върховният представител на Съюза по въпросите на външните работи и политиката на сигурност предложи да се удължи мандатът на г-н Albrecht CONZE като ръководител на мисията EUCAP Sahel Mali от 15 януари 2015 г. до 14 юни 2015 г.,

               ПРИЕ НАСТОЯЩОТО РЕШЕНИЕ:

            Член 1
            Мандатът на г-н Albrecht CONZE като ръководител на мисията EUCAP Sahel Mali се удължава до 14 юни 2015 г.

            Член 2
            Настоящото решение влиза в сила от датата на приемането му.

            Съставено в Брюксел на 14 януари 2015 година.

                  За Комитета по политика и сигурност

                  Председател

               W. STEVENS

            (1)  ОВ L 113, 16.4.2014 г., стр. 21.

            (2)  Решение EUCAP Sahel Mali/1/2014 на Комитета по политика и сигурност от 26 май 2014 г. за назначаване на ръководителя на мисията на Европейския съюз по линия на ОПСО в Мали (EUCAP Sahel Mali) (ОВ L 164, 3.6.2014 г., стр. 43).